fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi en en fi fi en fi fi en en fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Ikkunat auki ja sosiaalihuolto näkyviin - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Mitä me oikeastaan tiedämme sosiaalihuollosta – asiakasmääristä, palveluiden tarpeesta tai niiden käytöstä? Vastasitko, Aika vähän?  Onko meillä varaa tietää ”vain vähän”?
Sosiaalihuollossa kertyy vuosittain paljon arvokasta asiakastietoa, jonka hyödyntäminen on mahdollista käytännössä vain tiedon syntyorganisaatiossa. Asiakkaan muuttaessa toiselle alueelle tietoa pyydetään ja toimitetaan perinteisin menetelmin. Aikaa kuluu ennen kuin tiedot ovat siellä, missä asiakas saa palvelua. Tiedon katvealueet, niin asiakastyössä kuin valtakunnallisissa rekistereissä, ovat merkittäviä ja turhauttavia.
Tietoa palvelujen tarpeesta, määrästä ja vaikuttavuudesta tarvittaisiin laajasti niin hyvinvointialueilla kuin valtakunnallisesti.  Sosiaalihuollon ammattilaisten, sote-organisaatioiden johdon ja tutkijoiden pitäisi päästä hyödyntämään tietoa. Viisautta valuu hukkaan, jos palvelujen kehittäminen, seuranta ja valvonta tapahtuu rajallisen tiedon tai pelkän kokemustiedon perustella. Myös asiakkailla ja heidän virallisilla edustajillaan pitäisi olla parempi näkyvyys asiakasta koskeviin tietoihin.
Sosiaalihuollon asiakastiedon arkistoon on avaamisen jälkeen tallennettu jo yli 20 miljoonaa asiakirjaa. Arkisto on ikkuna asiakastietoon erityisesti sosiaalihuollon ammattilaiselle. Arkiston avulla tiedot myös kulkevat asiakkaan mukana helposti paikasta toiseen.
Asiakastietolaki velvoittaa julkisia ja julkisen sosiaalihuollon lukuun toimivia yksityisiä sote-organisaatioita liittymään Sosiaalihuollon asiakastiedon arkistoon viimeistään 1.9.2024. Velvoite tallentaa rakenteista asiakastietoa koskee ensimmäisessä vaiheessa lapsiperheiden, työikäisten ja iäkkäiden peruspalveluja. Kela tukee sote-organisaatioita ja tietojärjestelmätoimittajia arkistoon liittymisessä.
THL on antanut määräyksen sosiaalihuollossa käytettävistä asiakirjarakenteista. Määräys velvoittaa Sosmeta-palvelussa käytettävien asiakirjarakenteiden käyttöön samassa aikataulussa kuin rakenteisen tiedon tallentaminen etenee. Sosiaalihuollon asiakasasiakirjojen rakenteita on pitkään kehitetty yhdessä sosiaalihuollon ammattilaisten kanssa, jotka ovat kuvanneet oman työnsä keskeiset tietotarpeet. Tänä vuonna valmistuu suurin osa asiakirjojen rakenteista.
Tietojärjestelmätoimittajat voivat hakea rakenteet tietojärjestelmiinsä kätevästi Sosmeta-palvelun kautta, ja organisaatiot voivat ottaa ne käyttöön ammattilaisten kirjaamisalustoina. Kustannuksissa saadaan säästöä, kun asiakirjojen rakenteita ei kehitetä toisistaan irrallaan eri organisaatioissa.
Laadukkaat asiakirjat Omakantaan näkyviin
Sosiaalihuollon kirjaamisasiantuntijoita on koulutuettu ansiokkaasti vuosien varrella Kansa-koulu-hankkeissa. Jo lähes 95 %:ssa Suomen kunnista ja kuntayhtymistä löytyy oma kirjaamisasiantuntija. Myös yksityisellä sektorilla kirjaamisasiantuntijoiden määrä on kasvussa. Nämä asiantuntijat vahvistavat työyhteisöjensä kirjaamisosaamista arjessa. Tukena on myös Kansa-koulu III -hankkeen kokoama avoin materiaalipankki, josta voi vapaasti ladata suomen- ja ruotsinkielistä oppimateriaalia.
Ennen kuin kaikki sosiaalihuollon ammattilaiset alkavat kirjata tietoa rakenteisesti, THL tukee heitä muutoksessa tarjoamalla infotilaisuuksia ja käytännöllistä tukimateriaalia. Tuessa huomioidaan niin sosiaalihuollon yleiset kuin eri palvelutehtävien erityiset kirjaamispiirteet.
Sosiaalihuollon toimijoille on julkaistu myös oma käsikirja Kanta-palveluista, jossa ohjeistetaan esimerkiksi sosiaalihuollon asiakkuuden- ja asianhallintaa sekä asiakasasiakirjojen käyttöä.
Koska rakenteinen kirjaaminen vaatii muutoksia ammattilaisten ajatteluun, on kirjaamisen tukea äärimmäisen tärkeä järjestää edelleen myös omassa työyhteisössä. Sosiaalihuollon ammattilaiset ovat oman työnsä parhaita asiantuntijoita jatkossakin.
Sosiaalihuollossa v. 2023 käyttöön otettava Omakanta avaa asiakkaille ikkunan omaan asiakastietoon. Asiakas voi jatkossa Omakannan kautta katsoa esimerkiksi palvelutarpeen arvion tai asiakassuunnitelman kirjaukset.
Vaikka ikkunoita sosiaalihuollon tietoon tarvitaankin, näkymä tulee tehdä varmistamalla asiakkaan oikeus yksityisyyden suojaan. STM antaa asetuksen sosiaali- ja terveydenhuollon asiakastietojen käyttöoikeuksista.  Tietojen luovuttamisen periaatteet sosiaalihuollon sisällä sekä sosiaalihuollon ja terveydenhuollon välillä määritellään kansallisesti.
Tiedolla johtamisen puitteet kuntoon
Sosiaalihuollon asiakastiedon arkisto tulee toimimaan ikkunana myös valtakunnalliselle rekisteritiedolle. Sosiaalihuollon uusi seurantarekisteri, Sosdata, kattaa tulevaisuudessa kaikki sosiaalipalvelut ja poistaa tiedollisia katvealueita. Koska jo kertaalleen kirjattua asiakastietoa hyödynnetään mahdollisimman paljon, tulee ammattilaisten tuplakirjaaminen vähenemään.
Rekisteritiedon laatu vaatii pitkäjänteistä kehittämistä ja paranee vähitellen. Ajantasaisemman tiedon avulla voidaan karsia nykyisiä yksittäisiä tiedonkeruita. Kattava ja laadukas rekisteritieto mahdollistaa aidosti tiedolla johtamisen. Myös tutkimus voi keskittyä monimutkaisten ilmiöiden tutkimiseen perustietojen kartoittamisen sijaan.
Sote-organisaatioiden kannattaa muutoksiin valmistautuessaan varata aikaa ja resursoida erityisen hyvin seuraavat tehtävät:
Valmistaudu Sosiaalihuollon asiakastiedonarkiston ja Sosdatan käyttöönottoon
Osallistu tietojärjestelmän hankintaan tai kehittämiseen
Tue ammattilaisia rakenteisessa kirjaamisessa
Tiedota asiakkaita tietojen käsittelystä ja tue heitä Omakannan käytössä
Tutki ja kehitä tiedon laatua
Kovakin työ palkitsee, kun lopputuloksena on sosiaalihuollon tietoperustan rakentaminen, tiedon parempi hyödynnettävyys ja sosiaalihuollon näkyväksi tekeminen.
Sosiaalihuollon tiedonhallinnan kehittäminen (thl.fi)
Sosiaalihuollon asiakastiedon arkisto (kanta.fi)
Kansa-koulu III -hanke (vasso.fi)
Erja Ailio tiimipäällikkö Tieto ja tiedonhallinnan ohjaus, THL
Hanne Laukkanen tuoteomistaja Sosiaalihuollon asiakastiedon arkisto, KELA
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Tuija Rautiainen says: 07.04.2022 16:31
Hyvin tiivistetty sosiaalihuollon Roadmap, tehtävää on kiitettävästi, mutta lopputulos palkitsee.
Erja Ailio says: 11.04.2022 08:07
Kiitos, kiva kuulla :).
Suvi Tikander says: 08.04.2022 11:00
Lämpimästi toivon, että hyvinvointialueet huomioivat em. tarpeet ja resursoivat niihin riittävällä tasolla. Kuitenkin muutostyö jatkuu hyvinvointialueilla, eikä pääty tämän vuoden lopussa 😀 Päinvastoin.
Erja Ailio says: 11.04.2022 08:11
Kiitos kommentista! Kyllä, tehtävää riittää tosiaan useammalle vuodelle ja vaiheittainen eteneminen on varmasti kaikkien etu.
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.